CELEX: 62020TN0020
Language: da
Date: 2020-01-14 00:00:00
Title: Sag T-20/20: Sag anlagt den 14. januar 2020 — Intertranslations (Intertransleïsions) Metafraseis mod Europa-Parlamentet

23.3.2020   
            
            
               DA
            
            
               Den Europæiske Unions Tidende
            
            
               C 95/35
            
         
      Sag anlagt den 14. januar 2020 — Intertranslations (Intertransleïsions) Metafraseis mod Europa-Parlamentet
      (Sag T-20/20)
      (2020/C 95/46)
      Processprog: engelsk
      
         Parter
      
      
         Sagsøger: Intertranslations (Intertransleïsions) Metafraseis AE (Kallithea Attikis, Grækenland) (ved advokat N. Korogiannakis)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Annullation af Europa-Parlamentets afgørelse af 5. december 2019 om at tildele virksomheden andenpladsen i udbud TRA/EU19/2019: Translation services lot 5 (oversættelse til engelsk).
               
            
                  —
               
               
                  Europa-Parlamentet tilpligtes at erstatte det tab, som sagsøgeren har lidt som følge af den mistede kontrakt.
               
            
                  —
               
               
                  Subsidiært tilpligtes Europa-Parlamentet at erstatte det tab, som sagsøgeren har lidt som følge af fortabelsen af en mulighed.
               
            
                  —
               
               
                  Europa-Parlamentet tilpligtes at betale sagsøgerens sagsomkostninger og andre udgifter i forbindelse med dette søgsmål, også selv om sagsøgeren ikke gives medhold i søgsmålet.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om utilstrækkelig begrundelse — tilsidesættelse af begrundelsespligten, tilsidesættelse af artikel 296 TEUF, af bilag I, kapitel I, Fælles bestemmelser, Afdeling 1, punkt 31 i finansforordning (EU) 2018/1046 (1) og af artikel 89 i den delegerede forordning (EU) 2019/715 (2) — tilsidesættelse af et væsentligt processuelt krav og af retten til adgang til effektive retsmidler.
                  
                              —
                           
                           
                              Sagsøgeren har gjort gældende, at den fremsendte begrundelsse er utilstrækkelig in concreto, da det ikke specifikt fremgår, hvilken mangel i forbindelse med hvert underkriterium, der svarer til de fratrukne point for hver påstået individuel oversætterfejl. Derfor kan sagsøgeren ikke vide, hvad fejlen præcist vedrører, og er heller ikke i stand til at analysere og modargumentere i fornødent omfang.
                           
                        
            
                  2.
               
               
                  Andet anbringende om anlæggelse af åbenbart urigtige skøn.
                  
                              —
                           
                           
                              Bedømmelsen indeholder et antal åbenbart urigtige skøn i relation til underkriterierne »Style — Clarity«, »Fluency — Punctuation« samt »presentation and accuracy« og »mistranslation«.
                           
                        
            
                  3.
               
               
                  Tredje anbringende om uklare bedømmelseskriterier — brug af samme kriterium to gange — tildeling af point for samme karakteristika vedrørende udbuddet i henhold til to forskellige bedømmelseskriterier.
                  
                              —
                           
                           
                              En fejltype er uklar, eftersom ingen specifik analyse er indeholdt i udbudsspecifikationens ordliste og ikke udgør en teknisk term i hvervet som oversætter. Udbudsspecifikationerne åbner ligeledes mulighed for en undersøgelse af samme emner i to forskellige kriterier og medfører således, at bedømmelsesresultatet bliver forkert.
                           
                        
            
                  4.
               
               
                  Fjerde anbringende om tilsidesættelse af artikel 21.2 i bilag I til finansforordning (EU) 2018/1046 — Utilstrækkelig vægtning af tildelingsskriterier.
                  
                              —
                           
                           
                              Da prisen kun tæller 33 %, mens kvaliteten tæller 66 %, lægges der meget lidt vægt på prisen og således neutraliseres betydningen af omkostningerne i tildelingsprocessen, hvilket tilskynder køb af urimeligt dyre tjenesteydelser og fører til en usund økonomisk forvaltning.
                           
                        
            
                  5.
               
               
                  Femte anbringende om tilsidesættelse af udbudsspecifikationerne og af artikel 175 i finansforordning (EU) 2018/1046 vedrørende standstillperioden.
                  
                              —
                           
                           
                              Uanset Europa-Parlamentets udmelding vedrørende suspension af underskrivelsen af den omhandlede kontrakt indeholdt Den Europæiske Unions Tidende en meddelelse om, at kontrakten allerede var blevet underskrevet den 4. december 2019, og der er ikke offentliggjort nogen rettelse, hvilket således udgør en tilsidesættelse af udbudsspecifikationerne og af artikel 175 i finansforordning nr. 2018/1046 vedrørende standstillperioden.
                           
                        
            
         (1)  Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).
      
         (2)  Kommissionens delegerede forordning (EU) 2019/715 af 18.12.2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046 (EUT 2019, L 122, s. 1).